Situație incredibilă în Sofia. Autoritățile bulgare încearcă fără succes să evacueze un crocodil de lângă blocurile de locuințe
Un crocodil uriaș de 1,6 metri dintr-o suburbie a Sofiei scoate la iveală slăbiciunile administrației locale bulgare, comentează Politico. Reptila - care deja a fost botezată cu numele de "Crocky" – își face veacul într-o baltă noroioasă, pe un teren mlăștinos din apropierea blocurilor de locuințe din cartierul Botunets, nord-estul capitalei Sofia. Autoritățile vor să-l mute, dar vecinii s-au obișnuit cu el drept animal de casă. Plus, susține stăpânul reptilei, animalul e blând și nu mușcă pe nimeni.